CELEX: 62014TA0783
Language: bg
Date: 2017-02-16 00:00:00
Title: Дело T-783/14: Решение на Общия съд от 16 февруари 2017 г. — SolarWorld/Комисия (Дъмпинг — Субсидии — Внос на кристални силициеви фотоволтаични модули и ключови компоненти (клетки) с произход или изпратени от Китай — Одобрение на намаление на минималната вносна цена по силата на ангажимент, приет в рамките на антидъмпинговата и антисубсидийната процедура — Промишленост на Съюза — Член 8, параграф 1 от Регламент (ЕО) № 1225/2009)

3.4.2017   
            
            
               BG
            
            
               Официален вестник на Европейския съюз
            
            
               C 104/43
            
         Решение на Общия съд от 16 февруари 2017 г. — SolarWorld/Комисия
   (Дело T-783/14) (1)
   
   ((Дъмпинг - Субсидии - Внос на кристални силициеви фотоволтаични модули и ключови компоненти (клетки) с произход или изпратени от Китай - Одобрение на намаление на минималната вносна цена по силата на ангажимент, приет в рамките на антидъмпинговата и антисубсидийната процедура - Промишленост на Съюза - Член 8, параграф 1 от Регламент (ЕО) № 1225/2009))
   (2017/C 104/60)
   Език на производството: английски
   
      Страни
   
   
      Жалбоподател: SolarWorld AG (Бон, Германия) (представители: L. Ruessmann, адвокат, и J. Beck, solicitor)
   
      Ответник: Европейска комисия (представители: T. Maxian Rusche и A. Stobiecka-Kuik)
   
      Предмет
   
   Искане на основание член 263 ДФЕС за отмяна на решение на Комисията, което се съдържа в писмо от 15 септември 2014 г., адресирано до Китайската търговска камера за внос и износ на машини и електронни продукти, с референтен номер Trade/H4 (2014) 3328168, относно намаление на минималната вносна цена за внос на фотоволтаични модули и клетки, произведени от китайски производители износители, за който се прилага ценови ангажимент за последното тримесечие на 2014 г., в сила от 1 октомври 2014 г.
   
      Диспозитив
   
   
               1)
            
            
               Отхвърля жалбата.
            
         
               2)
            
            
               Осъжда SolarWorld AG да заплати съдебните разноски.
            
         
      (1)  ОВ C 73, 2.3.2015 г.